L'Ajuntament de Sagunt contracta a 33 jóvens a través del programa laboral EMCUJU i EMPUJU
18 d’octubre 2019

![Imagen 1](/media/0bog014t/61_maq_presentacion-emcuju-empuju-6.jpg)![Imagen 2](/media/obookexd/61_maq_presentacion-emcuju-empuju-9.jpg)

L'Ajuntament de Sagunt acull hui 33 jóvens menors de 30 anys en pràctiques durant un any per a les diferents àrees del consistori. Es tracta de 21 persones jóvens qualificades i 12 no qualificades que s'empraran en jornades de 40 hores setmanals.

  

Els programes EMCUJU i EMPUJU tenen com a objectiu incentivar la contractació de persones jóvens per entitats locals i es troben finançats íntegrament per LABORA (Servici Valencià d'Ocupació) i el Sistema Nacional de Garantia Juvenil.

  

![](/media/errhaxwc/61_c_presentacion-emcuju-empuju-26.jpg)  
  

L'alcalde de Sagunt, Darío Moreno, ha donat la benvinguda al grup de jóvens que s'incorporen des de hui als diferents departaments municipals. L'alcalde ha destacat que “**ell ha sigut becari en esta administració i recomana a títol personal traure el màxim d'esta experiència laboral, així com ho va fer ell en el passat**”. Al fil, també va exhortar als jóvens “**dins de la mesura del possible i de les capacitats de cadascun dels departaments, que tots formen part del compromís de canviar la societat en la qual vivim**”.

  

També la regidora de Promoció Econòmica, María José Carrera, ha donat la benvinguda a tots els jovens que participen en el programa i que durant un any formaran part de l'equip de treball de l'Ajuntament. Carrera ha destacat que “**és una oportunitat per a tindre una experiència professional dins de l'Administració Pública i conéixer de primera mà com funciona l'Ajuntament**”.

  

Així mateix, la regidora explica que el programa “**és una oportunitat per a desenvolupar la vocació de servici cap a les persones, de tindre una primera experiència laboral i d'oferir un treball en benefici de la ciutadania**”. I finalment, ha conclòs “**des de l'Ajuntament de Sagunt no dubtem a participar en esta mena de programes, ja que donen solucions a la població més jove, un sector que té més dificultats de trobar treball**”.​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-contracta-a-33-jovens-a-traves-del-programa-laboral-emcuju-i-empuju/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-contracta-a-33-jovens-a-traves-del-programa-laboral-emcuju-i-empuju/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-contracta-a-33-jovens-a-traves-del-programa-laboral-emcuju-i-empuju/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-contracta-a-33-jovens-a-traves-del-programa-laboral-emcuju-i-empuju/)